**Karen Nyberg** (talaffuzi: *Karen Nayberg* 1969-yil 7-oktyabrda tug'ilgan) - amerikalik muhandis va nafaqadagi NASA astronavti. Nyberg 2008-yilda o'zining birinchi missiyasini amalga oshirgan.

Nyuberg o'zining kosmik karerasini 1991-yilda boshlagan va 2008, 2013-yillarda kosmosda jami 180 kun o'tkazgan ( STS-124 da missiya bo'yicha mutaxassis va "Soyuz TMA-09M" da parvoz muhandisi sifatida).

Ta'lim
------

Nyberg 1994-yilda Shimoliy Dakota universitetining mexanik muhandislik *fakultetini yuqori baho* bilan tamomlagan. U Ostindagi Texas universitetida o'qishni davom ettirdi. Uning ilmiy ishi: inson termoregulyatsiyasi va eksperimental nazorat, kosmik kostyumlarda termal neytrallikni nazorat qilishga qaratilgan. Nyberg Ostin BioHeat Transfer Laboratoriyasida 1998-yilda yuqoridagi ilmiy ishi uchun doktorlik darajasini oldi.

Karyera
-------

U 2000-yil iyul oyida NASA tomonidan astronavt nomzodi sifatida tanlangan. Ikki yillik o'qitish va baholashdan so'ng u missiya bo'yicha mutaxassis sifatida malakaga ega bo'ldi va Astronavtlar ofis stantsiyasining operatsiyalari bo'limida texnik vazifalarga tayinlandi. U XKSda olti oylik missiyasi davomida 6- ekspeditsiya ekipajini qo'llab-quvvatlovchi astronavt bo'lgan. 2006-yil iyul oyida Nyberg Aquarius suv osti laboratoriyasida chuqur dengizdagi NEEMO 10 ta'lim va simulyatsiya mashqlarida qatnashdi. Nyuberg va uning ekipajdoshlari yetti kun davomida suv ostida amalyot o'tadilar.

Nyberg 2008-yil may oyida ISSga uchgan STS-124 ekipajida edi. Bu Yaponiyaning Kibō laboratoriyasini yakunlash uchun komponentlarni yetkazib berish bo'yicha, uchta parvozdan ikkinchisi edi. 2009-yil may oyida u STS-132 missiyasiga tayinlandi, ammo vaqtinchalik tibbiy holat tufayli, o'rniga boshqa nomzod tayinlandi. Nyuberg 36/37 ekspeditsiyasida bort muhandisi sifatida, keyingi topshirig'ini olguncha texnik xodim sifatida ishladi.

2013-yilda Nyberg "Soyuz TMA-09M" kemasida uchirilgan ISS 36 - ekspeditsiya va 37 -ekspeditsiyalarida bort muhandisi bo'lib ishlagan. 

2013-yildagi missiyasi tugaganidan keyin Nyberg NASAda Space Shuttleda, Robototexnika bo'limi boshlig'i sifatida faoliyat olib bordi

Nyberg 2020-yil mart oyida NASAdan nafaqaga chiqdi.

Shaxsiy hayot
-------------

Nybergning ona shahri - Vining, Minnesota bo'lib, asl vatani Norvegiya. U kosmonavt Dag Xerli bilan turmush qurgan va ularning Jek Xerli ismli o'g'li bor. Ular Texasning League City shahrida birga yashaydilar. Uning qiziqishlari orasida yugurish, tikuvchilik, rasm chizish, pianino va oilasi bilan vaqt o'tkazish kiradi. Uning ota-onasi Kennet va Fillis Nayberg hali ham Vining shahrida istiqomat qilishadi.

Mukofot va unvonlar
-------------------

U ko'plab mukofotlarni qo'lga kiritdi, jumladan UND Yosh bitiruvchilari muvaffaqiyati mukofoti (2004); Kosmik qonun mukofoti (1993); NASA OAJ Patent arizasi mukofoti (1993); NASA Tech Briefs mukofoti (1993); NASA AJ Kooperativ ta'lim uchun maxsus muvaffaqiyat mukofoti (1994); Joys Medalen muhandislar jamiyati mukofoti (1993–94); DJ Robertson Akademik muvaffaqiyat mukofoti (1992); Shimoliy Dakota universiteti muhandislik va konchilik maktabi faxriy xizmat mukofoti (1991–1992).

U 2014-yilda NASAning "Buyuk xizmatlari uchun" medali bilan taqdirlangan.

Havolalar
---------

* NASA bio Wayback Machine saytida arxivlandi (2022-10-09). -mart, 2016 yil
* Karen L. Nybergning Spacefacts biografiyasi
* Karen Nyberg Twitter sahifasi
* Karen Nyberg Shows How You Wash Hair in Space YouTubeda
* Karen Nybergning rasmiy veb-sayti

Manbalar
--------


1. 1 2 3 4  „Astronaut Bio: Karen L. Nyberg" (mart 2016). 10-iyun 2020-yilda asl nusxadan arxivlandi. Qaraldi: 8-oktyabr 2022-yil.
2. ↑  „Karen Nyberg" (26-mart 2007-yil). 30-sentyabr 2007-yilda asl nusxadan arxivlandi. Qaraldi: 23-aprel 2007-yil.
3. ↑  *NASA.* „NASA Uses Undersea Lab to Prep for Future Space Exploration".  NASA (2006). Qaraldi: 23-sentyabr 2011-yil.
4. ↑  „NASA Space Simulation and Training Project: NEEMO 10" (18-may 2010-yil). 30-mart 2012-yilda asl nusxadan arxivlandi. Qaraldi: 23-sentyabr 2011-yil.
5. ↑  NASA Assigns Crew for STS-134 Shuttle Mission, Change to STS-132 NASA release : 09-187 – August 11, 2009
6. ↑  *Whiting, Melanie*. „Karen L. Nyberg (PH.D.) NASA Astronaut" (en). *NASA* (3-mart 2016-yil). Qaraldi: 1-oktyabr 2017-yil.
7. ↑  *Avedisian.* „Veteran Astronaut Karen Nyberg Retires from NASA". *NASA* (31-mart 2020-yil). Qaraldi: 1-aprel 2020-yil.
8. ↑  *Nyberg.* „@GnarkillHewra Norwegian. Ancestors of both my mother & father settled in Minnesota.". *@astrokarenn* (10-may 2013-yil). Qaraldi: 26-iyul 2017-yil.
9. ↑  *NRK*. „"Norske" Karen til verdensrommet" (no). *NRK* (29-may 2013-yil). Qaraldi: 26-iyul 2017-yil.
10. ↑  *Berger, Eric*. „NASA family out of this world: Astronaut parents disprove that the sky's the limit when it comes to raising their son at home". *Houston Space Chronicle* (18-noyabr 2013-yil). Qaraldi: 24-noyabr 2013-yil.